
AVIZ
asupra proiectului de Lege privind aprobarea Ordonanței de urgență a Guvernului nr.97/2020 pentru implementarea unor măsuri de simplificare administrativă în domeniul protecției sociale, precum şi pentru acordarea unor drepturi şi beneficii de asistență socială în domeniile de activitate în care se mențin restricții.
(PLx. 426/2020)



	În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx. 426 din 07 iulie 2020, Comisia pentru învățământ, știință, tineret și sport a primit, spre avizare, în procedură de urgență, proiectul de Lege privind aprobarea Ordonanței de urgență a Guvernului nr.97/2020 pentru implementarea unor măsuri de simplificare administrativă în domeniul protecției sociale, precum și pentru acordarea unor drepturi și beneficii de asistență socială în domeniile de activitate în care se mențin restricții.
Proiectul de lege a fost dezbătut în Comisie în ședința din 13 iulie 2020.
[bookmark: _GoBack]Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menționat. 
	În raport cu obiectul şi conţinutul său, proiectul de lege face parte din categoria legilor organice.

